বিজয়া দাব্বে

বিজয়া দাব্বে (১ জুন ১৯৫১ – ২৩ ফেব্ৰুৱাৰী ২০১৮) আছিল ভাৰতীয় লেখিকা, নাৰীবাদী, পণ্ডিত আৰু কন্নড় ভাষাৰ সাহিত্য সমালোচক। তেওঁক প্ৰায়ে আধুনিক কন্নড় ভাষাৰ প্ৰথম নাৰীবাদী লেখিকা হিচাপে গণ্য কৰা হয়। তেওঁ কৰ্ণাটক নাৰীবাদী আন্দোলনৰ এজন গুৰুত্বপূৰ্ণ ব্যক্তিত্ব আছিল।

 ব্যক্তিগত জীৱন 
বিজয়া ১ জুন ১৯৫১ চনত বেলুৰুৰ দাব্বে গাঁৱত কৃষ্ণমূৰ্তি আৰু সীতালক্ষ্মীৰ ঘৰত জন্ম গ্ৰহণ কৰিছিল। তেওঁ কলাসপূৰা আৰু জাভাগলৰপৰা স্কুল শিক্ষা লাভ কৰে, পাছত হাসান আৰু মহীশূৰৰপৰা উচ্চশিক্ষা সম্পন্ন কৰে। তেওঁ মহীশূৰ বিশ্ববিদ্যালয়ত কন্নড় অনুষদৰ সদস্য হিচাপে কৰ্মৰত আছিল।

 কৰ্মজীৱন 
 লেখক হিচাপে
বিজয়াৰ প্ৰথম উল্লেখযোগ্য সাহিত্যকৰ্ম আছিল ইৰুথাভে (১৯৭৫)। এইখন কবিতাৰ সংকলন আছিল। তেওঁৰ অন্যান্য গুৰুত্বপূৰ্ণ গ্ৰন্থসমূহৰ ভিতৰত আছে নীৰু লোহাদা চিন্তে (১৯৮৫) আৰু নাৰী দাৰী দিগন্ত। তেওঁৰ অধিকাংশ কৰ্ম মহিলা-কেন্দ্ৰিক।

 নাৰীবাদী আন্দোলন
বিজয়া দাব্বে আছিল বসমথ বেদীকে-ৰ অন্যতম প্ৰতিষ্থাপক। এই সংস্থা ১৯৭৮ চনত প্ৰতিষ্ঠিত হৈছিল। সংস্থাটোৱে লিঙ্গ সমতা, মহিলাৰ ওপৰত পাৰিবাৰিক অত্যাচাৰ, যৌতুক, বাল্যবিবাহ, বৰ্ণ-ভিত্তিক বৈষম্য আৰু অন্যান্য সামাজিক অন্যায়ৰ বিৰুদ্ধে সচেতনতা সৃষ্টি কৰাৰ উদ্দেশ্যে মহিলা লেখক আৰু কৰ্মীসকলক একত্ৰিত কৰিছিল। বিজয়াই কবিতা, নিবন্ধ, কৰ্মশালা, সাহিত্য সভা আৰু কৰ্ণাটক জুৰি সামাজিক কৰ্মৰ যোগেদি এই কাৰ্যসূচীৰ নেতৃত্ব দিছিল।

 সাহিত্যকৰ্ম 
 কবিতা
 ইৰুথাভে (১৯৭৫)
 নীৰু লোহাদা চিন্তে (১৯৮৫)
 ইথিগিথিকে (১৯৯৫)
 তিৰুগি নিন্থা প্ৰশ্নে (১৯৯৫)

 গৱেষণা
 নাগচন্দ্ৰ - ওণ্ডু অধ্যায়ন (১৯৮৩)
 নয়সেনা
 হিথাইশিয়া হেজ্জেগালু (১৯৯২)
 সৰসৰস্বতী (১৯৯৬)
 হিথোফিয়া হেজ্জেগালু

 ভ্ৰমণ-কাহিনী
 উৰিয়া চিগুৰা উথকালে (১৯৯৯)

 সমালোচনা
 মহিলা সাহিত্য সমাজ (১৯৮৬)
 নাৰী দাৰী দিগন্ত (১৯৯৬)
 মহিলা মাত্তু মানভাতে
 সম্প্ৰতী (১৯৭৭)

 অনুবাদ
 মেৰি মেকলিয়াথ বেথোন
 বিমোচনেয়েদেগে (বিএন সুমিত্ৰাবাইৰ সৈতে, ১৯৮৬)
 গুৰুজাদা (১৯৮৬)

 পুৰস্কাৰ 
 ২০০৮ - কৰ্ণাটক চৰকাৰৰ ৰাজ্যোৎসৱ প্ৰশংসা
 ২০০৮ - কৰ্ণাটক চৰকাৰৰ দানা চিন্তামণি আত্তিম্বে পুৰস্কাৰ
 কৰ্ণাটক লেখকীয়া সংঘৰ অনুমাপমা পুৰস্কাৰ
 বৰ্ধমান পুৰস্কাৰ

 মৃত্যু 
১৯৯৯ চনৰ ৬ জানুৱাৰী এক পথ দুৰ্ঘটনাৰ পিছত বিজয়া দাব্বে কৰ্মৰপৰা নিষ্ক্ৰিয় হৈ পৰে। পাছত ২০১৮ চনৰ ২৩ ফেব্ৰুৱাৰী হৃদৰোগত আক্ৰান্ত হৈ তেওঁ মহীশূৰত মৃত্যু ঘটে।

 তথ্যসূত্ৰ 

শ্ৰেণী:ভাৰতীয় নাৰীবাদী
শ্ৰেণী:ভাৰতীয় নাৰীবাদী লেখক
শ্ৰেণী:কৰ্ণাটকৰ ব্যক্তি
শ্ৰেণী:কন্নড় ব্যক্তি